Васил Попович
Лято

chitanka.info

Пролет мина, дойде лято,

налетя горещина:

душно, жежко по полето,

всяк се крий на хладина.

Веч орача на туй време

няма нива да оре

и да пръска златно семе,

ала чака да бере.

И дома си преседява,

Бога моли да вали,

да изпълни клас на нива

и труда му награди.

По полето тма мушички,

бубулечици без брой

из цветистите тревички

мед събират рой след рой.

Плодовете по дървята

и овощйето по-час

зреят бързо, грозд в лозята

някак чудно мамят нас.

Ето вече иде време,

ден за жетва наближи,

и жетваря ще приеме

много, много добрини!

Издание:

Васил Попович, Съчинения, Издателство „Кралица Маб“, С. 2000, ISBN 954-533-030-2

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.